разделяне се отнасяха конкретно до факта, че определени видове продукти се използват от автомобилния сектор и следователно трябва да получат третиране, сходно с това за категория продукти 4Б. Във връзка с това обаче Комисията отбелязва, че по време на писмената фаза на процедурата подобни искания са били до голяма степен пренебрегнати от самата автомобилна промишленост, което поражда основателни съмнения относно интереса на Съюза от приемането на подобна корекция.
 (121)
 Поради това Комисията стигна до заключението, че получените в това отношение изявления, с изключение на това за категория продукти 25, посочено в съображения 55—62 по-горе, не съдържат достатъчно доказателства в подкрепа на твърденията, не доказват възможността да бъдат прилагани от митническите органи, без да представляват прекомерна тежест, или не показват как подобна корекция би била в общия интерес на Съюза.
 (122)
 Някои заинтересовани страни поискаха от Комисията да включи определени категории продукти в приложното поле на мерките, докато други заявиха, че определени категории следва да бъдат изключени.
 (123)
 Комисията се позовава на констатацията си в съображение 163 от първия регламент за преглед, където установи, че обхватът на прегледа не включва промяна в продуктовия обхват. Поради това тези искания се отхвърлят.
 (124)
 Някои страни изтъкнаха също така, че съществуващите мерки не отговарят на стандартите в Споразумението на СТО за защитни мерки и че поради това те следва да бъдат прекратени.
 (125)
 Комисията се позовава на съображение 165 от първия регламент за преглед и на позоваванията в него и следователно отхвърля тези твърдения.
 (126)
 Други заинтересовани страни предложиха тарифните квоти да се управляват чрез система за лицензиране.
 (127)
 Във връзка с това Комисията отново заявява, че всяка система за управление на тарифни квоти следва да гарантира, че нейното прилагане не е прекалено обременяващо за митническите органи до степен да създаде риск от компрометиране на ефективното ѝ прилагане. Комисията остава на мнение, че системата за управление на тарифните квоти, която е въвела чрез регламента за окончателните мерки, е най-подходящата за постигане на подходящ баланс.
 (128)
 На последно място, няколко страни отправиха запитване относно въздействието и евентуалните корекции, свързани с оттеглянето на Обединеното кралство от Съюза („Брексит“).
 (129)
 Комисията отбелязва, че към момента на приемането на корекциите все още е в сила преходният период за оттеглянето на Обединеното кралство от Съюза, тъй като бъдещото споразумение между Европейския съюз и Обединеното кралство е в процес на договаряне. Ако е необходимо, Комисията ще преразгледа своевременно положението с оглед на евентуалното развитие по този въпрос.
 (130)
 На последно място, Комисията отбелязва, че настоящият преглед за изменение на прилаганите понастоящем защитни мерки е в съответствие и със задълженията, произтичащи от двустранните споразумения, подписани с определени трети държави.
 Клауза за преглед
 (131)
 На последно място, Комисията счита, че въз основа на интереса на Съюза може да се наложи да коригира равнището или разпределението на тарифната квота, както е определено в приложение II за периода, започващ на 1 юли 2020 г., в случай на промени в обстоятелствата през периода на налагане на мерките. Промяна в обстоятелствата би могла да възникне например в случай на общо увеличение или свиване на търсенето в